cyanic-selkie/wikianc huggingface dataset:
পাবলো আইমার
ক্লাব ক্যারিয়ার
পাবলো আইমার আর্জেন্টিনার কর্দোবা প্রদেশের রিও কিউয়ার্তো শহরে জন্মগ্রহণ করেন। ১৯৯৭–৯৮ মৌসুমে তিনি রিভার প্লেটে যোগদান করেন। সেখানে তিনি নিজেকে আর্জেন্টিনার সেরা যুব খেলোয়াড় হিসেবে প্রতিষ্ঠিত করেন।
২০১১ সালের জানুয়ারিতে, ২৪ মিলিয়ন ইউরোর বিনিময়ে স্পেনীয় ক্লাব ভালেনসিয়ায় যোগ দেন আইমার। ২০০১–০২ মৌসুমে ভালেনসিয়া লা লিগা শিরোপা জেতে। এক্ষেত্র তিনি গুরুত্বপূর্ণ ভূমিকা পালন করেন। এর আগের মৌসূমে চ্যাম্পিয়নস লীগের ফাইনালে বায়ার্ন মিউনিখের বিপক্ষে হেরে রানার-আপ হয় ভালেনসিয়া। এছাড়া ভালেনসিয়ার হয়ে তিনি ২০০৪ সালে উয়েফা কাপ শিরোপাও জেতেন।
২০০৬ সালের ১২ এপ্রিল, তীব্র ভাইরাসজনিত মেনিনজাইটিস ধরা পরার কারণে তাকে হাসপাতালে ভর্তি করা হয়। তবে তিনি খুব দ্রুত সুস্থ হয়ে ওঠেন। এছাড়া ভালেনসিয়ার হয়ে খেলার সময় তিনি কয়েকবার ইনজুরিতে আক্রান্ত হন।
স্বাস্থ্য এবং দীর্ঘ জীবন
স্বাস্থ্য এবং দীর্ঘ জীবন অসমীয়া ভাষাতে প্রকাশিত একটি স্বাস্থ্য সম্পৰ্কীয় ম্যাগাজিন। ম্যাগাজিনটির প্রধান সম্পাদক শরত্‍ রাজখোয়া, নির্বাহী সম্পাদক ডাঃ মিহির কুমার গোস্বামী (অবৈতনিক) এবং সার্কুলেশনের দায়িত্বে আছেন তপন কলিতা। ডাঃ গকুল বরা, ডাঃ (ড°) রতন কুমার কটকী, ডাঃ মানস প্রতিম বরুয়া, ডাঃ দিগন্ত চেতিয়া, ডাঃ বিষ্ণুপ্রসাদ শর্মা, ভেষজ রত্ন ড গুণারাম খনিকর এবং গুয়াহাটি উচ্চ ন্যায়ালয় এর অধিবক্তা অসীম চমুয়া ম্যাগাজিনটির উপদেষ্টা। ২০১২ সালের জুন মাসে ম্যাগাজিনটির দ্বাদশ বছর পূর্ণ করে।
লেখনিসমূহ
ম্যাগাজিনটিতে মূলতঃ স্বাস্থ্য, রোগ এবং নিরাময় সম্পর্কিত প্রবন্ধ প্রকাশিত হয়। এর সাথে বনৌষধি পরিচয়, যোগাসন সম্পৰ্কীয় লেখনি, পাঠকের চিঠি ইত্যাদির সাথে স্বাস্থ্য সম্পর্কিত খবর (স্বাস্থ্য সংবাদ) ও প্রকাশ পায়।
ইউজিন চ্যাপলিন
ইউজিন অ্যান্থনি চ্যাপলিন (ইংরেজি: Eugene Anthony Chaplin; জন্ম: ২৩ আগস্ট, ১৯৫৩) হলেন একজন রেকর্ডিং প্রকৌশলী এবং প্রামাণ্যচিত্র নির্মাতা। তিনি অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের পুত্র। তার নাম রাখা হয় তার মাতামহ নোবেল ও পুলিৎজার পুরস্কার বিজয়ী ইউজিন ওনিলের নামানুসারে।
প্রারম্ভিক জীবন
ইউজিনের পিতা চার্লি চ্যাপলিন ছিলেন একজন চলচ্চিত্র অভিনেতা ও নির্মাতা। তার মাতা উনা ওনিল ছিলেন চার্লির চতুর্থ স্ত্রী। চার্লির বিরুদ্ধে কমিউনিস্ট আন্দোলনের সাথে সম্পৃক্তরার অভিযোগ ওঠলে তার যুক্তরাষ্ট্রে প্রবেশাধিকার নিষিদ্ধ হয় এবং তিনি সুইজারল্যান্ডে বসবাস শুরু করেন। সেখানেই ইউজিনের জন্ম হয়।
কর্মজীবন
ইউজিন সুইজারল্যান্ডের ভেভেতে অনুষ্ঠিত আন্তর্জাতিক কমেডি চলচ্চিত্র উৎসবের সভাপতি এবং ২০১২ সালে তিনি ভদ্রেউইল ডরিয়ন সার্কাসের জুরি হিসেবে দ্বায়িত্ব পালন করেন। তিনি তার পিতা চার্লি চ্যাপলিনকে নিয়ে প্রামাণ্যচিত্র চার্লি চ্যাপলিন: আ ফ্যামিলি ট্রিবিউট নির্মাণ করেন। এই প্রামাণ্যচিত্র চার্লির সুইজারল্যান্ডের কর্সিয়ের সুর ভেভের বাড়ির কিছু পূর্বে অদেখা চিত্র দেখা যায়। এছাড়া তিনি চ্যাপলিনের সঙ্গীত জীবন নিয়ে বর্ণনামূলক সঙ্গীতধর্মী স্মাইল নির্মাণ করেন।
তুমি যেখানে আমি সেখানে
তুমি যেখানে আমি সেখানে ১৯৮৩ সালে মুক্তিপ্রাপ্ত বাংলাদেশের ছায়াছবি নাগ পূর্ণিমা-এর একটি সঙ্গীত। রক ধাচের নিরীক্ষাধর্মী এই গানের সুর ও সঙ্গীতায়োজন করেছিলেন আলম খান। গীতিকার মনিরুজ্জামান মনিরের গীতিতে গানটি গেয়েছিলেন এন্ড্রু কিশোর। চলচ্চিত্রে সোহেল রানা এই গানের সাথে ঠোঁট মিলিয়েছিলেন। সোহেল রানা ও ববিতা কে নিয়ে এই গানের চিত্রায়ণ করা হয়েছিল। গানটি সঙ্গীত পরিচালক আলম খানের সুরারোপিত এবং এন্ড্রূ কিশোরের গাওয়া অন্যতম জনপ্রিয় গান হিসেবে বিবেচিত।
পটভূমি
নাগ পূর্ণিমা ছিল লোককাহিনী ভিত্তিক চলচ্চিত্র। চলচ্চিত্রটি মাসুদ পারভেজ (সোহেল রানা'র মূলনাম) প্রযোজনা ও পরিচালনা করেছিলেন। এই চলচ্চিত্রের জন্য লোকসঙ্গীত বেশি জুতসই হলেও লোকগানের পাশাপাশি সোহেল রানা একটি রক সঙ্গীত রাখতে চেয়েছিলেন। সঙ্গীত পরিচালক আলম খান এই ছায়াছবির লৈকিক গল্পকে প্রাধাণ্য দিয়ে অন্যান্য গানের সুরারোপ করছিলেন। আলম খানের মতে লোককাহিনির চলচ্চিত্রে একটি রক গান বেমানান ছিল। তবে সোহেল রানা তার ছায়াছবিতে রক গান ব্যবহারের ধারণায় অটল ছিলেন। কাহিনীর বর্ণনাক্রমবিন্যাস অনুযায়ী মনিরুজ্জামান মনির 'তুমি যেখানে আমি সেখানে ' রচনা করেছিলেন। গীত অনুযায়ী আলম খান নিরীক্ষাধর্মী সঙ্গীত রচনা করেছিলেন।
সঙ্গীত ধারণ
তুমি যেখানে আমি সেখানে এন্ড্রু কিশোরের কন্ঠে ধারণ করা হয়। এই গানটির সুর উঁচু অকটেভের সঙ্গীত স্কেলে রচিত। এন্ড্রু কিশোর সাধারণত উঁচু স্কেলের সঙ্গীতে কন্ঠ দিতেন না। গানে কন্ঠ দিতে এন্ড্রু কিশোরের সমস্যা হচ্ছিল। সঙ্গীত ধারণের সময় তিনি আলম খানকে স্কেল নামিয়ে দেয়ার জন্য অনুরোধ করেছিলেন। সোহেল রানার অনুপ্রেরণায় এন্ড্রু কিশোর উঁচু অকটেভে কন্ঠ দিয়েছিলেন। ৩০ বারের প্রচেষ্টায় সম্পূর্ণ গান ধারণ করা হয়েছিল। এতবার গাওয়ার ফলে এন্ড্রু কিশোরের গলা ব্যথা হয়ে যায়। এই গান ধারণের পরের এক সপ্তাহ তিনি কোন গান গাইতে পারেননি।
পুনরুৎপাদন
তুমি যেখানে আমি সেখানে গানটি ২০১৯ সালে অনুপম রেকর্ডিং মিডিয়া'র ব্যানারে মাহাতিব শাকিবের কন্ঠে পুনরুৎপাদন করা হয়। এই সংস্করণটি ২০১৯ সালের ৩ জুন হতে ইউটিউবে উম্মুক্ত রয়েছে।
মেথিকান্দা রেলওয়ে স্টেশন
মেথিকান্দা রেলওয়ে স্টেশন বাংলাদেশের ঢাকা বিভাগের নরসিংদী জেলার রায়পুরা উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে মেথিকান্দা  রেলওয়ে স্টেশন তৈরি করা হয়।
পরিষেবা
মেথিকান্দা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
হারকিপ্টে
হাড় কিপটে বৃন্দাবন দাস রচিত ও সালাউদ্দিন লাভলু পরিচালিত একটি খুবই জনপ্রিয় টেলিভিশন ধারাবাহিক । মূল চরিত্রে অভিনয় করেছেন আমিরুল হক চৌধুরী, চঞ্চল চৌধুরী, মোশাররফ করিম, আ খ ম হাসান, শামীম জামান, শাহানাজ খুশিসহ আরো অনেকে । হাড়কিপটে ধারাবাহিকের নতুন কিস্তি হলো হারাধনের একটি বাগান ।
অভিনয়
উল্লেখযোগ্য অভিনয় শিল্পীরা হলোঃ
কাহিনি
পাবনা জেলার চাটমোহর উপজেলার এক প্রত্যন্ত গ্রামের দুই বন্ধু নজর আলী ও হারাধন দত্ত। দুইজনই অসম্ভব কৃপণ যাকে বলে হাড়কিপ্টে আরকি। এই দুজনের কৃপণতার জন্যে তাদের পরিবারে যে সংঘাত তাই নাটকের আলোচ্য বিষয়। নজর আলীর তিন সন্তান ফজর, বহর ও নহর। তার সহধর্মিণী কমলা বানু। তিনি সংসারের খরচের ব্যাপারে খুবেই সংবেদনশীল। তাকে গ্রামের লোক কিপটে ডাকে, তবুও এসব গায়ে মাখে না তিনি। তার ধারণা, সবাই তাকে হিংসে করেই এসব বলে। নজর আলীর মতো তার মেঝছেলেও কৃপণ,এই পরিবারের ভুক্তভোগী তার স্ত্রী (কমলাবানু), বড় ছেলে(ফজর) এবং ছোট ছেলে (নহর)। অন্যদিকে বিপত্নীক হারাধনের ঘরে দুই ছেলেমেয়ে। মেয়ে শিবানী রাণী দত্তও বাবার মতো কৃপণ। তাই এই পরিবারের ভুক্তভোগী ছেলে ভূপেন দত্ত।
প্রতিক্রিয়া
হাড়কিপটে ধারাবাহিকটি খুবই প্রশংসা কুড়িয়েছে । সর্বস্তরের মানুষ প্রত্যেকটি চরিত্রকে ভালোবেসেছে।
মেচী সেতু
মেচী সেতু সড়কপথে নেপালের ঝাপা জেলার সাথে ভারতের পশ্চিমবঙ্গ রাজ্যের দার্জিলিং জেলাকে যুক্ত করেছে। মেচী নদীর উপর তৈরি এই সেতু নেপালের সর্ব পূর্বে অবস্থিত ভারতের সঙ্গে ব্যবসা-বাণিজ্যের বন্দর বলা যেতে পারে। ২০১৯ খ্রিস্টাব্দের জানুয়ারি মাসে এই সেতু উদ্বোধন হয়।
অবস্থান
এই সেতু নেপাল নেপাল এর পূর্ব সীমান্তে অবস্থিত প্রদেশ নং ১-এর কাঁকড়ভিটা ও ভারতের পশ্চিমবঙ্গ রাজ্যের দার্জিলিং জেলার পানিটাঙ্কি বাজারের মধ্যবর্তী। এর পূর্ব দিকে রয়েছে ভারতের রানীগঞ্জ চেকপোস্ট আর পশ্চিম দিকে রয়েছে নেপালের কাঁকড়ভিটা চেকপোস্ট। এটি বিপণন শহর বির্তামোড় থেকে পূর্বদিকে এবং প্রদেশ নং ১-এর রাজধানী বিরাটনগর থেকে পূর্বদিকে  দূরে অবস্থিত। এছাড়াও এটি পশ্চিমবঙ্গের উত্তর সীমান্তে অবস্থিত অন্যতম গুরুত্বপূর্ণ শহর শিলিগুড়ি থেকে  দূরত্বে রয়েছে।
ভৌগোলিক ও রাজনৈতিকভাবে এই সেতুর উভয় দিক ভারতের অন্তর্গত কথা বলা যায় এই সেতুর অবস্থান ভারতে।
নির্মাণ
ভারত ও নেপাল উভয় দেশের তৎপরতায় ভারতের জাতীয় মহাসড়ক এবং পরিকাঠামো উন্নয়ন নিগম (এনএইচআইডিসিএল)-এর উদ্যোগে ও ইঞ্জিনিয়ারিং, প্রকিউরমেন্ট অ্যান্ড কনস্ট্রাকটর দীনেশচন্দ্র আর. অগ্রওয়াল ইনফ্রাকন (ডিআরএ ইনফ্রাকন)-এর সহায়তায় এই সেতু নির্মাণের কাজ সম্পন্ন হয়।
মহাসড়ক সংযোগ
মেচী সেতু ভারতের ৩২৭বি নং জাতীয় সড়কের সাথে নেপালের মহেন্দ্র মহাসড়ককে সংযুক্ত করে। এটি ২ নং এশীয় মহাসড়কের অংশ।
দীর্ঘ অভিযাত্রা
দীর্ঘ অভিযাত্রা ( ছাংচেং)  চীনের সাম্যবাদী দলের অধীনস্থ লাল সেনাবাহিনীর একটি সামরিক পশ্চাদপসরণ যাত্রার নাম, যার উদ্দেশ্য ছিল চীনা জাতীয়তাবাদী দল বা খুওমিনথাংয়ের সেনাবাহিনীর আক্রমণ এড়ানো। দীর্ঘ অভিযাত্রা একটিমাত্র যাত্রা নয়, বরং অনেকগুলি ধারাবাহিক যাত্রার সমষ্টি ছিল, যেখানে দক্ষিণের বিভিন্ন সাম্যবাদী সেনাবাহিনীগুলি পালিয়ে উত্তরে ও পশ্চিমে চলে যায়। এদের মধ্যে সবচেয়ে পরিচিতটি হল চিয়াংশি প্রদেশ থেকে ১৯৩৪ সালের অক্টোবর মাসে শুরু হওয়া অভিযাত্রাটি, যেটি ১৯৩৫ সালের অক্টোবর মাসে গিয়ে  শাআনশি প্রদেশের ইয়া-আন শহরে গিয়ে শেষ হয়। একটি অনভিজ্ঞ সামরিক সমিতির নেতৃত্বে চীনা সোভিয়েত প্রজাতন্ত্রের প্রথম সম্মুখসমর বাহিনীটি সর্বাধিনায়ক ছিয়াং খাই-শেকের সেনাবাহিনীর বিরুদ্ধে চিয়াংশি প্রদেশের নিজ ঘাঁটিতে নির্মূল হওয়ার দ্বারপ্রান্তে এসে পৌঁছেছিল। সাম্যবাদীরা মাও সেতুং ও চৌ এনলাইয়ের অধীনে একটি বৃত্তাকার পথে পশ্চাদপসরণ করে পশ্চিমে ও উত্তরে পালিয়ে যায়; প্রতিবেদনকারীদের ভাষ্য অনুযায়ী তারা ৩৭০ দিনে প্রায় ৯০০০ কিলোমিটার পথ অতিক্রম করে। তাদের নেয়া পথটি পশ্চিম চীনের সবচেয়ে বন্ধুর কিছু ভূখণ্ডের উপর দিয়ে অতিক্রম করে এবং প্রথমে পশ্চিমদিকে ও পরবর্তীতে উত্তরদিকে গিয়ে শাআনশি প্রদেশ গিয়ে সমাপ্ত হয়।
দীর্ঘ অভিযাত্রা ছিল মাও সেতুংয়ের ক্ষমতায় আরোহণের প্রারম্ভ সূচনাকারী ঘটনা। এই পশ্চাদপসরণের সময় নেতৃত্ব প্রদান করে তিনি সাম্যবাদী দলের সদস্যদের সমর্থন অর্জন করেন। দীর্ঘ অভিযাত্রার এই কঠোর পরীক্ষা চিয়াংশি পরিত্যাগ করা বাহিনীর মাত্র এক-দশমাংশ শেষ করতে সক্ষম হয়; এটি পরবর্তীতে চীনের সাম্যবাদী দলের ইতিহাসের একটি তাৎপর্যপূর্ণ পর্বকে নির্দেশ করে। এর ফলে পরবর্তী দশকগুলিতে সাম্যবাদী দলের নতুন নেতা হিসেবে মাও সেতুং ও তাঁর সমর্থকদের মর্যাদা সুপ্রতিষ্ঠিত হয়।
কোয়ান্টাম ক্রোমোডাইনামিক্স
তাত্ত্বিক পদার্থবিজ্ঞানে কোয়ান্টাম ক্রোমোডায়নামিক্স (কিউসিডি) হলো কোয়ার্ক এবং গ্লুয়নের (মৌলিক কণা যা প্রোটন, নিউট্রন এবং পাইয়নের মতো যৌগিক হ্যাড্রন তৈরি করে) মধ্যে সবল মিথষ্ক্রিয়ার তত্ত্ব। কিউসিডি হলো এক ধরনের কোয়ান্টাম ক্ষেত্র তত্ত্ব যাকে অ-অ্যাবেলিয় গেজ তত্ত্ব বলে, প্রতিসম দল এসইউ(৩) সহ। তড়িৎ আধানের কিউসিডি এনালগ রঙ নামে পরিচিত। তত্ত্বটিতে গ্লুয়ন বলের বাহক, ঠিক যেমন ফোটন কোয়ান্টাম তড়িৎ-গতিবিজ্ঞানে তড়িৎ-চৌম্বকীয় বলের বাহক। তত্ত্বটি কণা পদার্থবিজ্ঞানের প্রমিত মডেলের একটি গুরুত্বপূর্ণ অঙ্গ। বহু বছর ধরে, কিউসিডির পরীক্ষামূলক প্রমাণের একটি বৃহৎ সমাহার অবচিত হয়েছে।
কিউসিডি দুটি প্রধান বৈশিষ্ট্য প্রদর্শন করে:
পরিভাষা
পদার্থবিজ্ঞানী মারি গেল-মান, বর্তমান অর্থে কোয়ার্ক শব্দটি উদ্ভব করেন। এটি মূলত জেমস জয়েসের ফিনেগান্স ওয়েক-এর "মাস্টার মার্কের তিনটি কোয়ার্ক" বাক্যাংশ থেকে এসেছে। ২৭ জুন, ১৯৭৮ সালে জেল-মান অক্সফোর্ড ইংলিশ ডিকশনারির সম্পাদককে একটি ব্যক্তিগত চিঠি লিখেন যেখানে উল্লিখিত হয় যে তিনি জয়েসের কথায় প্রভাবিত হয়েছেন: "তিন কোয়ার্কের ইঙ্গিত নিখুঁত বলে মনে হয়েছিল।" (মূলত, সে সময় মাত্র তিন ধরনের কোয়ার্ক অর্থাৎ আপ কোয়ার্ক, ডাউন কোয়ার্ক ও অদ্ভুত কোয়ার্ক আবিষ্কৃত হয়েছিল। বর্তমানে যার পরিমাণ ছয়টি।) কিউসিডি-তে তিন ধরনের আধানকে (কোয়ান্টাম তড়িৎ-গতিবিজ্ঞানের বা কিউইডি-র একটির বিপরীতে) সাধারণত তিন ধরনের রঙ যা মানুষ বোঝে (লাল, সবুজ এবং নীল) তার আলগা উপমা দিয়ে "রং আধান" হিসাবে নির্দেশ করা হয়। এই নামকরণ ব্যতীত, কোয়ান্টাম স্থিতিমাপ সম্পূর্ণভাবে "রঙের" প্রতিদিনের, পরিচিত ঘটনার সাথে সম্পর্কহীন।
কোয়ার্কের মধ্যে থাকা বল, রঙ বল বা সবল মিথস্ক্রিয়া হিসাবে পরিচিত যা সবল পারমাণবিক বলের হেতু।
কিছু প্রাসঙ্গিক সংজ্ঞা
কিউসিডি, স্থানীয় প্রতিসাম্য সংজ্ঞায়নের জন্য রঙ আধান গ্রহণ করে প্রাপ্ত এসইউ(৩) গেজ গ্রুপের একটি অ-অ্যাবেলিয় গেজ তত্ত্ব (বা ইয়াং–মিলের তত্ত্ব)।
হুয়ান সেবাস্তিয়ান ভেরন
হুয়ান সেবাস্তিয়ান ভেরন (Juan Sebastián Verón, ; জন্ম ৯ মার্চ ১৯৭৫) একজন আর্জেন্টিনীয় ফুটবলার। তিনি বর্তমানে আর্জেন্টিনীয় ক্লাব এস্তুদিয়ান্তেস দে লা প্লাতায় খেলেন। এছাড়া তিনি সেখানে ক্রীড়া পরিচালক হিসেবেও দায়িত্ব পালন করেন।
কোয়ান্টাম ক্রোমোডাইনামিক্স
কিছু প্রাসঙ্গিক সংজ্ঞা
যেহেতু সবল মিথস্ক্রিয়া বিভিন্ন ধরনের (ফ্লেভারের) কোয়ার্কের সাথে বৈষম্যসূচক আচরণ করে না তাই, কিউসিডি-তে প্রায় সদৃশ ফ্লেভার প্রতিসাম্য থাকে, যা কোয়ার্কের বিভিন্ন ভর কর্তৃক বিচ্ছিন্ন হয়।
আবার, সার্বজনীন প্রতিসাম্যের সংজ্ঞায় কিরালিটির ধারণা প্রয়োজন, বাম এবং ডান হাতের মধ্যে বৈষম্য। যদি কোনও কণার আবর্তনে ধনাত্মক অভিক্ষেপ থাকে তবে এটিকে বাম-হাত বলা হয়; অন্যথায়, এটি ডানহাতি। চিরালিটি এবং হস্তপ্রবণতা এক নয় তবে, উচ্চ শক্তিতে প্রায় সমতুল হয়ে যায়।
বাড়তি লক্ষ্য: দ্বৈততা
যেমনটি উল্লেখ করা হয়েছে, অনন্ত স্পর্শক স্বাধীনতার অর্থ বিপুল শক্তিতে - স্বল্প দূরত্বের জন্যও এটি অনুরূপ - কণাগুলির মধ্যে কার্যত কোনও মিথস্ক্রিয়া হয় না। এটি বিপরীত - আরও স্পষ্ট ভাবে, একজন দ্বৈত বলতে পারে - কারণ অভ্যাসগত বৈপরীত্য, সাধারণত একজন দূরত্ব বৃদ্ধির সাথে সাথে মিথস্ক্রিয়ার অবর্তমানতাকে সম্বদ্ধ করে। তবে, ফ্রাঞ্জ ওয়েগনারের মূল গবেষণা পত্রে উল্লিখিত হয়েছে, একজন কঠিন দশা তাত্ত্বিক যিনি ১৯৭১ টি সাধারণ গেজ পরিবর্তিত ল্যাটিস মডেল প্রবর্তন করেন, মূল মডেলের উচ্চ-তাপমাত্রিক আচরণ (যেমন: অধিক দূরত্বে পারস্পরিক অনুবন্ধের সবল ক্ষয়), নিম্ন-তাপমাত্রিক আচরণের অনুরূপ (সাধারণত ক্রমানুসারে!) দ্বৈত মডেল (যেমন: স্বল্প দূরত্বের জন্য অকিঞ্চিৎ অনন্ত স্পর্শক ক্ষয়। উদাঃ প্রায় নিখুঁত ব্যবস্থায় স্বল্প-পরিসরের বিচ্যুতি।) এখানে, ওয়েগনারের বিপরীতে, আমাদের শুধুমাত্র দ্বৈত মডেল রয়েছে, যা এই নিবন্ধে বর্ণিত হয়েছে।
প্রতিসাম্য গোষ্ঠী
রঙের গোষ্ঠী এসইউ(৩) স্থানীয় প্রতিসাম্যের অনুরূপ যার পরিমাপ কিউসিডি-কে নিষ্পন্ন করে। তড়িৎ আধান স্থানীয় প্রতিসাম্য গোষ্ঠী ইউ (১) এর প্রতিনিধিত্ব করে যার পরিমাপ কিউইডি-কে নিষ্পন্ন করে: ইহা একটি আবেলীয় গ্রুপ। যদি ভর বিহীন কোয়ার্কের Nf প্রকারের (ফ্লেভারের) ভর বিহীন কোয়ার্কের সাথে কিউসিডির একটি সংস্করণ বিবেচনা করে, তবে সেখানে একটি সার্বজনীন (চিরল)ধরনের (ফ্লেভারের) প্রতিসাম্য গোষ্ঠী SUL(Nf) × SUR(Nf) × UB(1) × UA(1) বিদ্যমান থাকে। চিরল প্রতিসাম্য স্বতঃস্ফূর্তভাবে নির্বাত কিউসিডি কর্তৃক চিরল কনডেনসেট গঠনের মাধ্যমে ভেক্টর (L+R) SUV(Nf) এ ভেঙে যায়। ভেক্টর প্রতিসাম্য, UB(1) কোয়ার্কের ব্যারিয়নের সংখ্যার অনুরূপ এবং এটি প্রমাণযোগ্য প্রতিসাম্য। অক্ষীয় প্রতিসাম্য UA(1) চিরায়ত তত্ত্বে সঠিক, তবে কোয়ান্টাম তত্ত্বে খণ্ডিত, ব্যতিক্রম হিসেবে পরিচিত একটি ঘটনা। তাৎক্ষণিকতা বলে অভিহিত গ্লুয়নের ক্ষেত্র বিন্যাস এই ব্যতিক্রমের সাথে ঘনিষ্ঠভাবে সম্পর্কিত।
দুটি ভিন্ন ধরনের এসইউ (3) প্রতিসাম্য বিদ্যমান: একটি প্রতিসাম্য বিদ্যমান যা কোয়ার্কের বিভিন্ন রঙের ক্ষেত্রে কাজ করে। এটি গ্লুয়নের মধ্যস্থতার মাধ্যমে প্রমাণযোগ্য একটি গেজ প্রতিসাম্য। এছারাও এতে ধরন (ফ্লেভার) প্রতিসাম্য রয়েছে যা বিভিন্ন এক ধরনের কোয়ার্ক থেকে অপর ধরনে আবর্তিত হয়, যা ধরন (ফ্লেভার) এসই(৩) হিসেবে পরিচিত। ধরন (ফ্লেভার) এসই(৩), নির্বাত কিউসিডি-র একটি আনুমানিক প্রতিসাম্য এবং কোনো মৌলিক প্রতিসাম্য নয়। এটি সবচেয়ে হালকা তিনটি কোয়ার্কের ক্ষুদ্র ভরের একটি আপতিক পরিণতি।
নির্বাত কিউসিডি-তে এমন সমস্ত কোয়ার্কের নির্বাত কনডেনসেট রয়েছে যার ভর কিউসিডি মানদন্ডের চেয়ে কম। এগুলি হলো, আপ এবং ডাউন কোয়ার্ক এবং একটু কম পরিমাণে অদ্ভুত কোয়ার্ক (এগুলি ব্যতীত অন্য কোনো কোয়ার্ক নয়)। নির্বাতটি এসইউ(২) আপ ও ডাউন কোয়ার্কের আইসোস্পিন আবর্তন এবং কিছুটা আপ, ডাউন এবং অদ্ভুত, বা সম্পূর্ণ ধরন (ফ্লেভার) গোষ্ঠী এসইউ(৩) এর আবর্তনের ক্ষেত্রে প্রতিসম, পর্যবেক্ষিত এই কণাগুলি আইসোস্পিন এবং এসইউ(৩) মাল্টিপ্লেট তৈরি করে।
আনুমানিক ধরন (ফ্লেভার) প্রতিসাম্যের সাথে গেজ বোসন, রো এবং ওমেগা জাতীয় কণা লক্ষ্য করা যায় তবে এই কণাগুলি গ্লুয়নের মতো নয় এবং এগুলি ভর সম্পন্ন। এরা কিউসিডির আনুমানিক স্ট্রিং বর্ণনায় উদ্ভূত গেজ বোসন।
আবদুল করিম গজনবী
স্যার আবদুল করিম গজনবী (২৫ আগস্ট ১৮৭২ - ২৪ জুলাই ১৯৩৯) ছিলেন ব্রিটিশ ভারতের একজন রাজনীতিবিদ, পর্যটক, মন্ত্রী, বঙ্গীয় শাসন পরিষদ, বঙ্গীয় প্রাদেশিক ও ভারতীয় কেন্দ্রীয় ব্যবস্থাপক সভার সদস্য, মুসলিম শিক্ষার সংস্কারক এবং বাংলার মুসলিম রেনেসাঁর অন্যতম পথপ্রদর্শক। মুসলিমদের উপকারের জন্য তিনি চেষ্টা করেছেন। সৈয়দ আমির আলি প্রতিষ্ঠিত সেন্ট্রাল ন্যাশনাল মোহামেডান এসোসিয়েশনের সাথে তিনি জড়িত ছিলেন। এর মাধ্যমে মুসলিমদের অভিযোগ ব্রিটিশ সরকারের কাছে তিনি তুলে ধরতেন।
জন্ম ও পরিবার
আবদুল করিম গজনবী ১৮৭২ সালের ২৫ আগস্ট বেঙ্গল প্রেসিডেন্সির টাঙ্গাইলের দেলদুয়ার গ্রামের জমিদার পরিবারে জন্মগ্রহণ করেন। তার বাবা আবদুল হাকিম খান গজনবী এবং মা করিমুন নেসা খানম চৌধুরানী। আবদুল হাকিম খান গজনবী ছিলেন দেলদুয়ারের জমিদার।
জমিদারি
দেশে ফেরার পর তিনি পৈতৃক জমিদারি পরিচালনায় নিয়োজিত হন। পূর্বপুরুষ ফতেহদাদ খান গজনভি লোহানির কাছ থেকে উত্তরাধিকার সূত্রে জমিদারি তাদের কাছে পৌছায়। তার পূর্বপুরুষরা আফগানিস্তানের গজনি থেকে বাংলায় এসেছিলেন বলে জানা যায়। এর ফলে তাদের পদবী গজনভি ব্যবহৃত হয়।
রাজনীতি
বঙ্গভঙ্গের সময় সময় তিনি রাজনীতিতে জড়িয়ে পড়েন। তিনি সরকারের এই পদক্ষেপকে সমর্থন দেন। কংগ্রেস নেতারা বঙ্গভঙ্গ বিরোধী আন্দোলন শুরু করলে তিনি তার প্রতিবাদ করেন। এ কারণে বঙ্গভঙ্গ বিরোধীরা তাকে ভ্রান্ত গজনভি বলে অভিহিত করতেন। অন্যদিকে প্রদেশের গভর্নর স্যার জোসেফ ব্যামফিল্ড ফুলার তাকে ন্যায়পন্থি বলে অভিহিত করেছিলেন। নবগঠিত পূর্ববঙ্গ ও আসাম প্রদেশের মুসলিম নির্বাচনী এলাকা থেকে তিনি ১৯০৯ সাল থেকে ১৯১২ সাল পর্যন্ত ইম্পেরিয়াল লেজিসলেটিভ কাউন্সিলের সদস্য ছিলেন।
তিনি ১৯১৩ সাল থেকে ১৯১৬ সাল পর্যন্ত বেঙ্গল প্রেসিডেন্সির মুসলিম এলাকা থেকে ভাইসরয়ের কাউন্সিলে সরকার মনোনীত সদস্য ছিলেন। কাউন্সিলের সদস্য থাকাকালীন সময়ে তিনি হাজিদের যাতায়াতের বিষয়ে তদন্ত করার দায়িত্ব পেয়েছিলেন। মক্কা ও মদিনায় হাজিদের যাতায়াত নিয়ে আলোচনার জন্য ১৯১৩ সালে ভারত সরকার তাকে হেজাজের তৎকালীন শাসক হুসাইন বিন আলির নিকটে প্রেরণ করে। এসময় তিনি সিরিয়া ও ফিলিস্তিন ভ্রমণ করেছিলেন।
শৌচাগার
অনেক দেশে ব্যক্তিগত বাড়িতে শৌচাগারগুলো 'ফ্লাস শৌচাগার' জাতের হয় এবং শৌচাগার এবং গোছলের জন্য শাউয়ার একই ঘরে থাকে যাতে নির্মাণ খরচ কম হয় এবং এই ঘরকে সবাই বাথরুম বলে ডাকে। গণশৌচাগারগুলো এমন সব এলাকায় তৈরি করা হয় যেখানে তাদের সবচেয়ে বেশি প্রয়োজন হয়। তাছাড়া অনেক জায়গায় কোনো নির্দিষ্ট অনুষ্ঠান বা ক্রীড়াঅনুষ্ঠানের ক্ষেত্রে বহনযোগ্য শৌচাগার তৈরি করা হয়। অনেক সময় ট্রেন এবং প্লেনের ক্ষেত্রে রাসায়নিক শৌচাগারের ব্যবহারও লক্ষ্য করা যায়।
তীব্র পানিবাহিত রোগ যেমন ডায়রিয়া এবং কলেরার ক্ষেত্রে খারাপ পয়ঃনিষ্কাষণ ব্যবস্থা পানিদূষন ঘটায়।তাই ইতিহাসের শুরুর দিক থেকেই শৌচাগার একটা ভাবনার বিষয় ছিলো। এক্ষেত্রে ইন্দু উপত্যকার জনগণ শৌচাগার বিশেষ করে ব্যক্তিগত ফ্লাশ শৌচাগারের উন্নয়নের জন্য সমাধিক পরিচিত। এরপর ১৮৫৬ সালে আধুনিক ফ্লাশ শৌচাগার পদ্ধতি আবিষ্কার কারেন জন হেরিংটন। তবে তা তখনও ব্যবহার করা শুরু হয় নি। এমনকি দ্বিতীয় বিশ্বযুদ্ধের আগে সমগ্র লন্ডনে তখনও ব্যক্তিগত ফ্লাশ শৌচাগার ছিলো না।
আবদুল করিম গজনবী
রাজনীতি
শাসনকাজে ভারতীয়দের অংশগ্রহণ বৃদ্ধির জন্য ১৯১৯ সালে ভারত সরকার আইন ১৯১৯ প্রণীত হয়। আইন অনুযায়ী ১৯২৩ সালের ডিসেম্বরে বঙ্গীয় প্রাদেশিক ব্যবস্থাপক সভার ১৯২৪-১৯২৬ মেয়াদের জন্য অনুষ্ঠিত দ্বিতীয় নির্বাচনে তিনি ময়মনসিংহের দক্ষিণ-পশ্চিমের মুসলিম নির্বাচনী এলাকা থেকে নির্বাচকমণ্ডলীর প্রতিনিধি হিসেবে সভার সদস্য হন এবং ১৯২৪ সালে দুই মাস মন্ত্রী হিসেবে দায়িত্বপালন করেন। ১৯২৭ সালে ১৯২৭-১৯২৯ মেয়াদের জন্য অনুষ্ঠিত তৃতীয় নির্বাচনেও তিনি এই এলাকা থেকে জয়ী হন এবং সেই বছর সাত মাস মন্ত্রী হিসেবে দায়িত্বপালন করেন।
শৌচাগার
ফ্লাশ শৌচাগারসমূহ
একটি সাধারণ 'ফ্লাশ শৌচাগার' হলো একটি সিরামিকের তৈরি বাটির মতো যা নিচের দিকে থাকা মলমূত্র সংরক্ষণের সেপটিক ট্যাঙ্ক এর সাথে যুক্ত থাকে। সেই সেপটিক ট্যাঙ্ক আবার নালার সাথে যুক্ত পাইপের সাথে যুক্ত থাকে।যখনই শৌচাগারে পানি ফ্লাশ করা হয়,তখনই মলমূত্র পানির সাথে সেপটিক ট্যাঙ্কে যায় এবং ট্যাঙ্কে থাকা অবশিষ্ট বর্জ্য পাইপের সাহায্যে নালায় চলে যায়।
আবদুল করিম গজনবী
রাজনীতি
১৯২৪ সালে শাসন সংস্কার তদন্ত কমিটিতে তিনি মত দেন যে হুবহু ইউরোপীয় ধাচের গণতন্ত্র ভারতের মুসলিমদের জন্য ক্ষতিকর হতে পারে। তিনি সাইমন কমিশনকে সমর্থন দিয়েছিলেন। কমিশনের পক্ষে বাংলার ১৫জন বিশিষ্ট মুসলিম নেতা তার নেতৃত্বে ১৯২৭ সালের ডিসেম্বরে পত্রিকায় বিবৃতি দেন। ১৯২৮ সালে তিনি বেঙ্গল সাইমন কমিটির সভাপতি হন। ১৯২৯ সালে তাকে সর্বভারতীয় প্রাদেশিক সাইমন কমিটিসমূহের সভাপতি নিয়োগ দেয়া হয়। ১৯২৮ সালের ডিসেম্বরে হর্ট‌গ কমিটিতে তিনি বাংলাকে বাঙালিদের সার্বজনীন মাতৃভাষা বলে উল্লেখ করেছিলেন।
১৯২৯ সালের এপ্রিল থেকে ১৯৩৪ সালের ৯ মে পর্যন্ত তিনি বেঙ্গল এক্সিকিউটিভ কাউন্সিলের সদস্য ছিলেন। এসময় তিনি হজ সংক্রান্ত বিষয় তদারকের দায়িত্ব পালন করেছেন। ১৯৩৪ সালের ১০ মে তিনি রাজনীতি থেকে সম্পূর্ণ অবসর নেন।
সম্মাননা
কর্মক্ষেত্রে কৃতিত্বের জন্য ব্রিটিশ সরকার তাকে ১৯২৮ সালে নাইট খেতাব দেয়। ১৯৩৩ সালে তিনি নবাব বাহাদুর খেতাব পান।
রচনাবলী
আবদুল করিম গজনবী তিনটি বই লিখেছেন। এগুলি হল পিলগ্রিম ট্রাফিক টু হেজাজ এন্ড প্যালেস্টাইন, মুসলিম এডুকেশন ইন বেঙ্গল ও দ্য ডাইয়ারকিয়াল সিস্টেম ইন বেঙ্গল।
ব্যক্তিগত জীবন
আবদুল হালিম গজনবী ছিলেন তার ছোট ভাই। নারী শিক্ষার অগ্রদূত বেগম রোকেয়া তার খালা ছিলেন। আবুল আসাদ মুহম্মদ ইবরাহিম সাবের ও আবু জায়গাম মুহম্মদ খলিল সাবের ভ্রাতৃদ্বয় তার মামা ছিলেন।
মৃত্যু
স্যার আবদুল করিম গজনবী ১৯৩৯ সালের ২৪ জুলাই তার কলকাতায় বালিগঞ্জের বাসভবনে ব্রাঙ্কো-নিউমোনিয়ায় আক্রান্ত হয়ে মৃত্যুবরণ করেন। ২৬ জুলাই তাকে গ্রামের পারিবারিক কবরস্থানে দাফন করা হয়।
শৌচাগার
ফ্লাশ শৌচাগারসমূহ
এই শৌচাগারের বিশেষত্ব হলো এর কমোডের মধ্যে থাকা পানি কমোডের নিচে একটি 'U' আকৃতির পাইপের সাথে যুক্ত থাকে। এই 'U' পাইপের একাংশ হলো সাইফন টিউব যা কমোডে থাকা পানির উচ্চতার তুলনায় লম্বা থাকে। সাইফন টিউব ড্রেনের সাথে যুক্ত থাকে। ড্রেন পাইপের নিচের দিকই নিয়ন্ত্রণ করে কমোডে ঠিক কত পরিমাণ পানি হলে পানি ড্রেনের দিকে প্রবাহিত হবে।
একটি ফ্লাশ শৌচাগারের ফ্লাশের সময় বিপুল পরিমাণ পানি খরচ হয়। তাই কম ফ্লাশসম্পন্ন ফ্লাশ শৌচাগারও বাজারে পাওয়া যায়। তবে এখন কিছু আধুনিক দ্বৈত ফ্লাশ শৌচাগার পাওয়া যায় যেগুলোতে দুই রকমের ফ্লাশ পদ্ধতি থাকে। এই সমস্ত শৌচাগারে যে ফ্লাশ নিয়ন্ত্রণের হাতল থাকে তা উপরে টানলে একরকম ফ্লাশ হয় এবং নিচে নামালে আরেকরকম।.
তাছাড়া জাহাজে যে ফ্লাশ শৌচাগার ব্যবহৃত হয় তাতে ফ্লাশের পানি হিসেবে সমুদ্রের পানি ব্যবহৃত হয়।
শুষ্ক শৌচাগারসমূহ
বিভিন্ন ধরনের শুষ্ক শৌচাগার রয়েছে। উদাহরণ হিসেবে সরল থেকে জটিলের দিকে গেলে: একটি বালতি শৌচাগার(দেখতে মধুর বালতির মতো),ট্রী বোগ অথবা আর্বার্লু,পিট পায়খানা(মাটির ভেতর গভীর গর্তের মতো,ভউল্ট শৌচাগার(যা মলমূত্র মাটির নিচে রাখে তা বের না করা পর্যন্ত),কম্পোস্টিং শৌচাগার(মলের সাথে কার্বনজাতীয় যৌগ যোগ করে মল শোধন করে),মূত্রবিমুখী শৌচাগার(যা মল থেকে মূত্র কে পৃথক রাখে। এইসব শৌচাগার সাধারণত ফ্লাশের পানি ব্যবহার করে না। তাই এইসবের ক্ষেত্রে অঝতা পানি উৎপন্ন হয় না। তবে এইসব শৌচাগারের ক্ষেত্রে কিছু ব্যয়বহুল শৌচাগারও রয়েছে যা উড়োজাহাজে ব্যবহৃত হয়।
পিট পায়খানাসমূহ
পিট পায়খানা হলো একটি শুষ্ক শৌচাগার প্রক্রিয়া যার মাধ্যমে ছোটোখাটো গর্ত বা খাঁজ তৈরির পর এর উপর কমোড বা অন্য কোনো উপায় যেমন কড়াইয়ের মতো দেখতে বিভিন্ন আকৃতির বাটি বসিয়ে সেখানে মানুষের বর্জ্য ফেলা হয়। এখনো অনেক গ্রাম্য এলাকায় এরকম সাময়িক শৌচাগার ব্যবস্থা দেখা যায়।
এই ব্যবস্থায় একটি মাটির ভেতর একটি গর্ত বা খাদ এমনভাবে তৈরি করা হয় যেনো এতে অনেক বছর পর্যন্ত মানুষের মলমূত্র ফেলা যায়। এরপর গর্তটি যখন ব্যবহার করতে করতে পূর্ণ হয়ে যায় তখন তা খালি করতে হয়। তাই এই জাতীয় পায়খানা জলাশয় থেকে দূরবর্তী কোনো স্থানে তৈরি করতে হয় যেনো পানি দূষন না হয়।
সাধারণত সৈন্যদলের সদস্যরা যেখানে পয়ঃনিষ্কাশনের ব্যবস্থা নেই সেইসব স্থানে এই ধরনের পায়খানা সাময়িক ভাবে ব্যবহারের জন্য তৈরি করে নেয়।তবে এই ক্ষেত্রে তারা নির্দিষ্ট জায়গায় সঠিক অবস্থানে এই পায়খানা তৈরি করে। কারণ এইসব দূষণ থেকে ছড়ানো রোগে যে পরিমাণ সৈন্য মারা যায় তা ১৯৪০ সালে আর্টিলারি এবং বুলেট দ্বারা মৃত সৈন্যের সংখ্যা থেকে কয়েকগুণ বেশি।
ভউল্ট শৌচাগারসমূহ
ভউল্ট শৌচাগার হলো একটি ফ্লাশবিহীন শৌচাগার যেখানে একটি বড় আকারের বদ্ধ পাত্রকে মাটির নিচে পুঁতে রেখে ব্যবহার করা হয়। এতে ঐ পাত্রটিতে মলমূত্র জমা হয়। পাত্রটি পূর্ণ হয়ে গেলে মলমূত্র পাম্প করে ফেলে দেয়া হয়। এর সাথে পিট পায়াখানার পার্থক্য হলো এতে রাখা মলমূত্র সরাসরি মাটির সংস্পর্শে আসে না। বরং এর সাথে সেপটিক ট্যাঙ্কে এর কিছু মিল রয়েছে।
বহনযোগ্য শৌচাগারসমূহ
বহনযোগ্য শৌচাগার সাধারণত কোনো স্থাপনা নির্মাণের স্থানে,ফিল্ম বানানোর স্থানে কিংবা কোনো বিশেষ অনুষ্ঠানে বিপুল লোক সমাগমে ব্যবহৃত হয়। এরা সাধারণত শৌচাগারেই মলমূত্র সংরক্ষণ করে এবং সবকিছু ভিতরেই হয় বলে সহজেই এক জায়গা থেকে অন্য জায়গায় স্থানান্তর করা যায়।এইসব শৌচাগারে সাধারণ মানের লক ব্যবহৃত হয়। এই শৌচাগারের অংশগুলো খুব হালকা এবং তা একটি ট্রাক দ্বারা সহজেই বহন করা যায় এবং ফর্কলিফট দ্বারা পূর্ণ কিংবা খালি করা যায়। প্রায় সব শৌচাগারেই লক করা যায় এমন প্লাস্টিকের দরজা এবং প্লাস্টিক দ্বারা তৈরি রুম থাকে। শৌচাগারের নিচে একটি কেমিক্যাল দ্বারা নিয়ন্ত্রিত পাত্র থাকে যাতে মানুষের মলমূত্র জমা হয়। অনেকদিন ব্যবহারের পর পূর্ণ হয়ে গেলে পাত্রটি পরিবর্তন করে ফেলা হয়। দুই বা ততোধিক বহনযোগ্য শৌচাগার থাকলে একটি ট্যাঙ্কার ট্রাক ব্যবহার করা হয় যাতে বর্জ্য সরানো এবং কেমিক্যাল পরিবর্তন করা যায়।
একটি বালতি শৌচাগার বা মধু বালতি নামে পরিচিত শৌচাগারও সরল বহনযোগ্য শৌচাগার।
রাসায়নিক শৌচাগারসমূহ
কেমিক্যাল শৌচাগারসমূহ যেখানে পানি সরবরাহের প্রয়োজন পরে না তা বিভিন্নরকম অবস্থায় ব্যবহৃত হয়। যেমন ট্রেন,এয়ারপ্লেন এবং মহকাশযানের শৌচাগারসমূহের ক্ষেত্রে কেমিক্যাল শৌচাগার ব্যবহৃত হয়।
উরন্ত শৌচাগারসমূহ
একটি নোংরা উরন্ত শৌচাগার আফ্রিকায় ব্যবহৃত সাময়িক ব্যবস্থা যেখানে কোনো প্লাস্টিক ব্যাগ অথবা বালতি আকারের পাত্রে মল জমা করা হয়। এরপর তা দূরবর্তী কোনো স্থানে ফেলে দেয়া হয়। এই সমস্ত শৌচাগারকে উড়ন্ত বলা হয় যেহেতু এই ক্ষেত্রে একটি ব্যাগ অথবা পাত্রকে সাময়িক সময়ের জন্য শৌচাগার হিসেবে ব্যবহার করা হয়।
উচ্চ-প্রযুক্তিসম্পন্ন শৌচাগারসমূহ
উচ্চ-প্রযুক্তিসম্পন্ন শৌচাগারসমূহ অনেক সুবিধাসম্পন্ন হয়। যেমন এইসকল শৌচাগারে স্বয়ংক্রিয় ফ্লশ সুবিধা,কৃত্রিম ফ্লাশ শব্দ,কৃত্রিম পেপার-শৌচাগারসমূহসহ আরোও অনেক সুবিধা থাকে। যেমন মাতশুহিতার স্মার্ট শৌচাগার মানুষের তাপমাত্রা,রক্তচাপ ও রক্তে শর্করার পরিমাণ পরিমাপ করতে পারে। কিছু কিছু ক্ষেত্রে এসব শৌচাগারে তাপমাত্রা নিয়ন্ত্রিত আসন ব্যবহার করা হয়। সেগা দ্বারা তৈরিকৃত একটি শৌচাগারে গেম পর্যন্ত খেলা যায়। এইসব শৌচাগারে স্বয়ংক্রিয় সেন্সর ব্যবহৃত হয়।
ভাসমান শৌচাগারসমূহ
একটি ভাসমান শৌচাগার পানিতে ভাসমান অবস্থায় তৈরি করা হয়। এই ধরনের শৌচাগারে মলমূত্র সরাসরি পানিতে না ফেলে একটি ট্যাঙ্ক বা ব্যারেলে সংগ্রহ করা হয়। অনেকজায়গায় আবার বর্জ্যের পরিমাণ কমানোর জন্য মূত্র রুপান্তরক ব্যবহার করা হয়। ভাসমান শৌচাগার তাদের জন্য যারা সরাসরি মাটি অথবা পয়ঃনিষ্কাশন ব্যবস্থা হতে বিচ্ছিন্ন। এটি অত্যধিক বন্যাপ্রবন এলাকাতেও ব্যবহৃত হয়। এই ধরনের শৌচাগার কম্বোডিয়ার মতো উঁচু এলাকায় প্রয়োজনীয়।
ব্যবহারের অবস্থার উপর ভিত্তি করে প্রকারভেদ
শৌচাগারসমূহ আসনের মতো করে বসা কিংবা খাটো করে বসা অর্থাৎ স্কুয়াটের মতো করে নকশা করা যেতে পারে।
স্কুয়াট বা খাটো কমোডের শৌচাগারসমূহ
একটি খাটো কমোড বা স্কুয়াট শৌচাগার যা স্কুয়াটিং শৌচাগার নামেও পরিচিত,হলো পিট পায়খানা,ফ্লাশ শৌচাগারের অন্য সংস্করণ। এই ধরনের শৌচাগারে পুরোপুরি বসে অর্থাৎ স্কুয়াট অঙ্গভঙ্গিতে বসে কেউ মলমূত্র সারতে পারেন।
স্কুয়াট শৌচাগারসমূহ তাই এশিয়া এবং আফ্রিকান দেশসমূহে পাওয়া যায়। তবে কিছু কিছু ক্ষেত্রে ইউরোপিয়ান দেশেও দেখতে পাওয়া যায়। এই ধরনের শৌচাগার মুসলিম দেশসমূহে সবচেয়ে বেশি দেখা যায়। কারণ ইসলামী শরিয়াহ্ মোতবেক স্কুয়াটের মতো বসে মলমূত্র সারা উচিত।
১৯৭৬ সালের পর থেকে বিশ্বজুড়ে স্কুয়াট শৌচাগারই সবচেয়ে বেশি পরিমাণ মানুষ ব্যবহার করছেন। যদিও কোনো কোনো দেশে প্রথমে স্কুয়াট শৌচাগার থাকলেও পরে শহুরে এলাকাগুলোতে বসার আসনের মতো শৌচাগার তৈরি করা হয়েছে।
মূত্রত্যাগ
কোন অঙ্গভঙ্গিতে মূত্রত্যাগ করা উচিত তা নিয়ে সংস্কৃতিগতভাবে ভিন্নতা রয়েছে। যেমন এশিয়া এবং মধ্যপ্রাচ্যের দেশসমূহে খাটো করে বসে মূত্রত্যাগ করাকে অধিক যুক্তিসংগত মনে করা হয়,যেখানে পাশ্চাত্য দেশসমূহে এই ক্ষেত্রে দাড়িয়ে কিংবা বসে করা সবচেয়ে বেশি প্রচলিত।
মলত্যাগ বা পায়ুপরিষ্কারজনিত অভ্যাস
পাশ্চাত্য দেশসমূহের ক্ষেত্রে মলত্যাগের পর পায়ু পরিষ্কারের জন্যটিস্যু পেপার কিংবা বিডেট ব্যবহার করে। বহু মুসলিম দেশসমূহের ক্ষেত্রে এক্ষেত্রে সুবিধাসমূহ এমনভাবে ডিজাইন করা হয় যেনো তা ইসলামী শরিয়াহ্ Qaḍāʼ al-Ḥājah মেনে চলে। উদাহরণ হিসেবে,এশিয়ান অনেক দেশে বামহাতে পায়ুধৌতকরণের কাজ করা হয় বলে এই হাতকে নাপাক হিসেবে ধরা হয়।
গণশৌচাগারসমূহ
সংস্কৃতির উপর ভিত্তি করে এগুলো পুরুষ এবং নারীর জন্য ভিন্ন এবং এদের নিরাপত্তাও ভিন্ন হতে পারে। এগুলো একটি সাধারণ পায়খানার মতোই লকসহ একটি দর্জা এবং একটি কমোড নিয়ে গঠিত। পুরুষদের মূত্র ত্যাগের জন্য অবশ্য দেয়ালে সিরামিকের তৈরি বাটির মতো দেখতে কিছু একটা টাঙ্গানো থাকে।এদেরকে ফরাসি ভাষায় পসয়ের বলে।
জনগণের স্বাস্থ্যের উপর প্রভাব
বর্তমানে পুরোপৃথিবীর প্রায় ১০০ কোটিরোও বেশি মানুষের শৌচাগার ব্যবস্থা নেই। তারা খোলা আকাশের নিচে মলমূত্র ত্যাগ করে। ডব্লিওএইচও এবং ইউনিসেফ এর দ্বারা পরিচালিত পানি সরবরাহ এবং স্বাস্থ্যব্যবস্থার যৌথ পর্যবেক্ষণকরণ প্রোগ্রামটি সারা বিশ্বে স্বাস্থ্যব্যবস্থার উন্নয়নের জন্য অফিসিয়াল প্রোগ্রাম। এর প্রধান লক্ষ্য হলো ২০১৫ সালের মধ্যে সারা বিশ্বের প্রায় অর্ধেক মানুষের জন্য সাধারণ শৌচাগারব্যবস্থা এবং নিরাপদ পানির ব্যবহার নিশ্চিত করা। আরেকটি সংগঠন যা শৌচাগার ব্যবস্থার উপর জোড় দিচ্ছে তা হলো বিশ্ব শৌচাগার সংগঠন
শৌচাগার নিরাপদ স্বাস্থ্যব্যবস্থার অন্যতম গুরুত্বপূর্ণ উপাদান। তাছাড়া অন্যান্য ব্যবস্থা যেমন পরিবহন পরিশোধন এবং বর্জ্য পুনব্যবহারকরণেরও প্রয়োজন রয়েছে। বিভিন্ন রোগবালাই যেমন কলেরার মতো রোগের কারণে আজকাল প্রতি বছর পৃথিবীতে প্রায় ৩০ লাখের মতো মানুষ মারা যাচ্ছে শুধুমাত্র নিরাপদ স্বাস্থ্যব্যবস্থা না থাকার কারণে।
ইংল্যান্ডে কলেরার উদাহরণ
এক কলেরাতেই মৃত্যুর পাঁচটি নজির আছে ইংল্যান্ডে। ১৮২৫ সালে প্রথম সংক্রমণে শুধুমাত্র লন্ডনেই প্রায় ১৪১৩৭ জন মানুষ মারা গিয়েছিলো।১৮৪৯ পরবর্তী সংক্রমণে প্রায় ১০৭৩৮ জন মারা গিয়েছিলো। ১৮৪৯ সালে পদার্থবিদ জন স্নো কলেরার উপর অনেক গবেষণা করেন এবং বলেন যে কলেরা একটি পানিবাহিত রোগ। যারা যারা দূষিত উৎস থেকে পানি পান করে তারাই কলেরায় আক্রান্ত হয়। তাই কলেরার প্রাদুর্ভাব কমানোর জন্য পানিদূষন কমাতে হবে।
প্রাচীন ইতিহাস
খ্রীষ্টের জন্মের তিন সহস্র বছর পূর্বে শৌচাগার এবং পয়ঃনিষ্কাশনব্যবস্থা আবিষ্কৃত হয়। ২৮০০ খ্রীষ্টপূর্বাব্দে মহেঞ্জো দাড়ো তে বাড়ির বাহিরের দেয়ালের সামনে কিছু উন্নত মানের শৌচাগার ছিলো। এগুলো প্রায় পশ্চিমা ধাঁচের ছিলো যেগুলো এমনভাবে উন্মুক্ত ছিলো যেনো মল ত্যাগ করলে তা উন্মুক্ত পথ দিয়ে গিয়ে তার নিচে থাকা ড্রেনে গিয়ে পরে।
তবে এই শৌচাগারগুলো শুধুমাত্র উপরের শ্রেণির লোকেরা ব্যবহার করত। নিচের শ্রেণিরা একটি পট মাটিতে গেড়ে তার উপর ছোটো কমোডের মতো ব্যবস্থা বানিয়ে ব্যবহার করত। পাকিস্তান এবং উত্তর-পশ্চিম ভারতের সিন্ধু সভ্যতা এবং ইন্দু সভ্যতার লোকেরা পানি দ্বারা ধৌত করা যায় এমন শৌচাগার ব্যবহার করত যা একটি পয়ঃনিষ্কাশন ব্যবস্থার সাথে যুক্ত থাকতো। এসব ড্রেন কাদা মাটি দ্বারা তৈরিকৃত ইট দ্বারা ঢাকা থাকতো।
অন্যান্য পানি ফ্লাশসম্পন্ন শৌচগার সমূহ পাওয়া গিয়েছিলো স্কটল্যান্ড এর অর্কনি তে অবস্থিত স্কাইরা ব্রি তে,যেটা প্রায় ৩১০০ থেকে ২৫০০ খ্রীষ্টপূর্বাব্দে পাওয়া গিয়েছিলো। এরপর ১৮ খ্রীষ্টপূর্বাব্দে মিনোয়ান ক্রীট,ফারাওনিক মিশর এবং প্রাচীন পারস্য তে শৌচাগারসমূহের ব্যবহার শুরু হয়।
২০১২ সালে প্রত্নতাত্ত্বিকেরা দক্ষিণ-পূর্ব এশিয়ার ভিয়েতনামে সবচেয়ে পুরোনো শৌচাগারের সন্ধান পান যেটা প্রায় ১৫০০ খ্রীষ্টপূর্বাব্দে তৈরি করা হয়েছিলো। শৌচাগারটি থেকে ১৫০০ খ্রীষ্টপূর্বাব্দের দক্ষিণ-পূর্ব এশিয়ার সামাজিক সংস্কৃতি সম্পর্কে অনেক ধারণা পাওয়া যায়।
প্রাচীন রোমান সভ্যতায় শৌচাগার যেগুলো পানি প্রবাহ ব্যবহার করে এগুলো মাঝে মাঝে জনসাধারনের গোছলখানা হিসেবেও ব্যবহৃত হতো। এই রোমান শৌচাগারগুলো সাধারণত ড্রেনের ঠিক উপরে তৈরি করা হতো যাতে মলত্যাগ করা মাত্রই তা পানিতে ধুয়ে যায়। রোমান এবং গ্রীকরা এক্ষেত্রে চ্যাম্বার পাত্রের ব্যবহারও করতো। জন জে. মাটলেয়ার বলেছেন,"প্লিনিয়াস বর্ণনা করেছেন কীভাবে রোম এবং পম্পেই এর রাস্তাগুলোয় বড় বড় গর্ত থাকতো সেখানে চ্যাম্বার পটগুলো রাখা হতো। এসব চ্যাম্বার পট থেকে মূত্র পরে ফুলাররা সংগ্রহ করতো। এইসব পরে টেক্সটাইল ম্যানুফেকচার এ ব্যবহার করা হতো। "
প্রাচীন-পরবর্তী ইতিহাস
প্রাচীন-পরবর্তী যুগে গার্ডেরোব জাতীয় শৌচাগার ব্যবহৃত হতো। এগুলো বেশিরভাগ পাওয়া যেতো উচু জাতের মানুষদের ঘরে। তারা জমিদারি ঘর অথবা দুর্গের বাইরে গিয়ে উন্মুক্ত হয় এমন কোনো পাইপের উপর একাধিক গর্ত করে তা শৌচাগার হিসেবে ব্যবহার করত।
শৌচাগার করার অন্য একটি প্রধান উপায় ছিলো চেম্বার পাত্র,একটি বড় গর্তের মতো যা সাধারণত সিরামিক বা ধাতু দিয়ে তৈরি এবং বর্জ্য পদার্থ ত্যাগের কাজে ব্যবহার করা যায়। এই পদ্ধতি প্রায় শত বছর আগের এবং বছরের পর বছর ধরে এই পদ্ধতির ব্যাপক পরিবর্তন হয়েছে। চেম্বার পাত্র সবচেয়ে বেশি ব্যবহৃত হতো ইউরোপ ে এবং তা মধ্যপ্রাচ্য দ্বারা ইউরোপ দখলের পরও।
আধুনিক ইতিহাস
১৬ শতকের দিকে ইউরোপে বাড়ির কাছে মানুষের বর্জ্য সংগ্রহের জন্য সেসপিট এবং সেসপুল গর্ত করার সংখ্যা বেড়ে যায়।জনসংখ্যা বাড়ার সাথে সাথে রাস্তার নিচেও মানুষের মল যাওয়ার জন্য নালা খনন করা হয়। এতসব মল জাতীয় বর্জ্য বৃষ্টির পানিতে ধুয়ার জন্য যথেষ্ট ছিলো না। সেসপুলগুলো বিভিন্ন ট্রেডম্যান দ্বারা পরিষ্কার করানো হতো। এরা প্রতি রাতে আসতো এবং এক ধরনের লিকুইড জাতীয় পদার্থ নিক্ষেপ করে কঠিন মল বের করে নিয়ে আসতো। এই কঠিন বর্জ্য বাজারে নাইটসয়েল নামে সার উৎপাদনের জন্য বিক্রি করা হতো।
গার্ডেরোব পরবর্তীতে পেইল ক্লোসেট এবং পিগ মিডেন দ্বারা অপসারিত হয়।
১৯ শতকের দিকে বিভিন্ন দক্ষ স্বাস্থ্যবিজ্ঞানীর সহযোগিতায় রাস্তার নিচে নালা খননের কাজ শুরু হয় এবং ম্যানহোল ব্যবস্থার উত্থাপন হয়। এই পদ্ধতি সেসপুল পদ্ধতিকে প্রতিস্থাপিত করে। যদিও এখনোও প্যারিসের অনেক জায়গায় এখনও সেসপুল পদ্ধতি প্রচলিত আছে।
গৃহমধ্যস্থ শৌচাগারের পূর্বে যেমন ভিক্টোরিয়া আমলে লোকজন বিছানার নিচে চেম্বার পট রাখত এবং রাতে তা ব্যবহারের পর সকালে চাকরদের দিয়ে তা সাফ করিয়ে নেয়া হতো। ফ্লাশ শৌচাগারের প্রচলনের পর এই পদ্ধতি বিলুপ্ত হয়। এই চেম্বার পট খালি করার পদ্ধতিকে স্লোপিং আউট বলা হয় এবং এই পদ্ধতি এখনও আয়ারল্যান্ডে প্রচলিত আছে।
ফ্লাশ শৌচাগারের উন্নয়ন
আজ যে ফ্লাশ শৌচাগার বহুলভাবে ব্যবহৃত হচ্ছে তা অবিষ্কার করেছিলেন জন হেরিংটন ১৫৯৬ সালে। তবে এই পদ্ধতি ১৯ শতকের আগে জনসম্মুখে এসেছিলো না। শিল্প বিপ্লবের মৌসুমে ফ্লাশ শৌচাগার আধুনিক রুপ নিতে শুরু করে। ১৭৭৫ সালে স্কটিস বিজ্ঞানী আলেকজান্ডার কিউমিংস ফ্লাশ শৌচাগারের ক্ষেত্রে এস আকৃতির ট্র্যাপ প্লাম্বিং আবিষ্কার করেন যা আজও ব্যবহৃত হচ্ছে। এই যন্ত্রটি জমা থাকা পানিকে ব্যবহার করে ফ্লাশ বোউল বা বাটিকে সিল করে রাখে এবং বর্জ্য থেকে দুর্গন্ধ বের হতে বাঁধা দেয়। ১৯ শতকের মাঝামাঝি সময়েই শিল্পের বৃদ্ধির সঙ্গে সঙ্গে ফ্লাশ শৌচাগারের ব্যবহারও ব্যাপক বেড়ে যায়। এই সময়েই নাটকীয়ভাবে লন্ডনে রাস্তার নিচে নালা পদ্ধতিতে বর্জ্য নিষ্কাশন শুরু হয়। এই পদ্ধতি ফ্লাশ শৌচাগারের জনপ্রিয়তা আরোও বাড়িয়ে দেয়। এরপর ১৯৮০ সালে আমেরিকায় চেইন টানা যায় এমন ফ্লাশ শৌচাগারের প্রচলন হয় এবং এই পদ্ধতি আবিষ্কার করেন উইলিয়াম এলভিস স্লোয়ান ১৮৯০ সালে। এই পদ্ধতিতে পানির অভ্যন্তরীন চাপকে কাজে লাগিয়ে ক্রমাগত উপর্যুপরি ফ্লাশ তৈরি করা হয়। এতে পানির সরবরাহ বেড়ে যায়।
নামকরণের ইতিহাস
টয়লেট বা শৌচাগার শব্দটি প্রকৃতপক্ষে একটি ফরাসি শব্দ যা "টয়লেটে" শব্দটিকে নির্দেশ করে যার অর্থ "ছোট কাপড়"। ১৭ শতকের সময় শব্দটি ব্যবহৃত হয় ড্রেসিং টেবিলে সম্পূর্ণ শরীর কাপড় দিয়ে আবৃত রেখে শরীর চর্চার ক্ষেত্রে। এসময় তারা মল ত্যাগের কাজে ব্যবহার করলে তাকে সবাই একজনের টয়লেট বলে সম্বোধন করত।
সাজগোজের কাজে একটি বিশেষ ঘরের ক্ষেত্রে "টয়লেট" শব্দটির ব্যবহার বহু পরে শুরু হয় এবং তা হয় ফরাসি শব্দ কেবিনেট ড্য টয়লেট। এরপরই টয়লেট শব্দটি ধীরে ধীরে মলমূত্র ত্যাগের ঘরের ক্ষেত্রে ব্যবহৃত হয়। পরে আমেরিকায় চেম্বার পট,পায়খানা এবং আউটহাউসের ক্ষেত্রেও টয়লেট শব্দটি ব্যবহৃত হয় যার বাংলা প্রতিশব্দ "শৌচাগার"।
ক্ষেত্রবিশেষে ব্যবহার
মলত্যাগের জন্য শৌচাগার শব্দটির ব্যবহার অনেক ইংরেজ জাতির কাছে লজ্জাজনক মনে হয়। যদিও বিশ্বের বিভিন্ন জায়গায় থাকা অন্য ইংরেজ জাতিরা শব্দটি সাচ্ছন্দে ব্যবহার করেন। টয়লেট বা শৌচাগার পদটির ব্যবহার প্রকৃতপক্ষে শ্রুতিকটু পদের পরিবর্তে কোমলতর পদের প্রয়োগের উদাহরণ। যদিও এসব ক্ষেত্রে পরে পদের পরিবর্তন হয়। শৌচাগার শব্দটির ব্যবহার না করা শুধুমাত্র অঞ্চলভেদেই নয়। অনেক ব্যবসায়িক প্রতিষ্ঠানের ক্ষেত্রে এই শব্দের ব্যবহার না করা লক্ষণীয়। যেমন আমেরিকার কোহলার কোম্পানির ক্ষেত্রে তারা টয়লেট শব্দটি ব্যবহার না করে ক্লোসেট বা কোমোড শব্দটি ব্যবহার করে। আবার জাপানের টোটো কোম্পানি এই ক্ষেত্রে টয়লেট শব্দটিই ব্যবহার করে।
জাতিভেদে প্রকারভেদ
বিভিন্ন উপজাতিরা টয়লেট শব্দটির পরিবর্তে বাথরুম এবং রেস্টরুম ব্যবহার করে। তবে কানাডীয়রা এক্ষেত্রে ওয়াসরুম ব্যবহার করে।
ডমিনো তত্ত্ব
আন্তর্জাতিক সম্পর্কে 'ডমিনো তত্ত্ব' বহুল প্রচলিত একটা তত্ত্ব। যুক্তরাষ্ট্র পঞ্চাশের দশকে প্রথমবারের মতো এই তত্ত্বের কথা প্রচার করেছিল। পঞ্চাশের দশকে ইন্দোচীনে যখন সমাজতন্ত্রীরা একের পর এক রাষ্ট্রে ক্ষমতাসীন হচ্ছিল, তখন যুক্তরাষ্ট্র এই 'ডমিনো তত্ত্ব'র কথা প্রচার করেছিল।এর উদ্দেশ্য ছিল একটাই, সমাজতন্ত্রীদের ঠেকাতে সামরিক হস্তক্ষেপ। ডমিনো তত্ত্বে বলা হয়েছে, কোনো একটি রাষ্ট্রে যদি সমাজতন্ত্রীরা ক্ষমতাসীন হয়, তাহলে পাশের রাষ্ট্রটিও সমাজতন্ত্রীদের দখলে চলে যাবে। অনেকগুলো তাস যদি দাঁড় করিয়ে রাখা যায়, একটিকে টোকা দিয়ে ফেলে দিলে এক এক করে পাশের তাসগুলোও পড়ে যাবে। এটাই হচ্ছে ডমিনো তত্ত্বের মূল কথা। এর অর্থ পরিষ্কার, সমাজতন্ত্রের প্রসার ঠেকাও! ভিয়েতনাম যুদ্ধ(১৯৫৫-১৯৭৫) এবং স্নায়ুযুদ্ধের সময়ও যুক্তরাষ্ট্র এই ডমিনো তত্ত্ব প্রয়োগ করেছিল।
মার্কিন প্রেসিডেন্ট ডোয়াইট ডি. আইজেনহাওয়ার ১৯৫৪ সালের ৭ এপ্রিল এক সংবাদ সম্মেলনে ইন্দোচিনে কমিউনিজমের কথা উল্লেখ করার সময় তত্ত্বটি বর্ণনা করেছিলেন: "অবশেষে, আপনার বিস্তৃত বিবেচনার বিষয় রয়েছে যা আপনি "পতনশীল ডমিনো" নীতিটিকে অনুসরণ করতে পারেন। আপনার কাছে ডোমিনোদের একটি সারি রয়েছে, আপনি প্রথমটির উপর চাপ দিচ্ছেন এবং শেষটির কী হবে তা নিশ্চিত যে এটি খুব দ্রুত শেষ হয়ে যাবে। সুতরাং আপনি একটি বিচ্ছেদের সূচনা করতে পারেন যার সবচেয়ে গভীর প্রভাব থাকবে।"
ইডেন কলেজ কেলেঙ্কারি
পটভূমি
আওয়ামী লীগ শেখ হাসিনার দ্বিতীয় সরকারের অধীনে বাংলাদেশে ক্ষমতায় আসার পর, এর ছাত্র সংগঠন বাংলাদেশ ছাত্রলীগ সমস্ত বিরোধী দল সমর্থিত ছাত্র দলকে শিক্ষা প্রতিষ্ঠান থেকে বিতাড়িত করে এবং ক্যাম্পাসের অভ্যন্তরে তাদের আধিপত্য প্রতিষ্ঠা করে। সময়ের সাথে সাথে ছাত্রলীগের নেতাকর্মীরা সহিংসতার সূত্রপাত করে দেশের প্রায় সব বিশ্ববিদ্যালয় ও কলেজ ক্যাম্পাসে আতঙ্কিত করতে থাকে। তারা ছাত্রীদের খুন, চাঁদাবাজি, ধর্ষণ, মহিলা কর্মচারীদের যৌন হয়রানি, প্রশ্নপত্র ফাঁস ইত্যাদি করে থাকে।
দেশের অন্যান্য ক্যাম্পাসের মতো ইডেন মহিলা কলেজও ছাত্রলীগ দখল করে নিয়েছে এবং ছাত্রলীগের নেতৃত্ব তাদের উদ্দেশ্য পূরণের জন্য তাদের পছন্দের নেতাদের বসিয়েছে। ২০১০ সালে, ইডেন মহিলা কলেজ ভর্তি বাণিজ্যের জন্য সারাদেশে আলোচনার কেন্দ্রে পরিণত হয় যখন ছাত্রলীগের একদল সমর্থক মহিলা শিক্ষার্থীরা অর্থের বিনিময়ে ভর্তি পরীক্ষায় জালিয়াতির অভিযোগ তোলেন। অভিযুক্তদের পরিবর্তে বাঁশি বাজানো নেতাদের বহিষ্কার করে কেন্দ্রীয় ছাত্রলীগ নেতৃত্ব প্রতিক্রিয়া জানায়। ভর্তি বাণিজ্য থেকে সংগৃহীত টাকার ভাগ নিতেন তৎকালীন ছাত্রলীগের সভাপতি মাহমুদ হাসান রিপন।
২০২২ সালের মে মাসে ছাত্রলীগের নেতা আল নাহিয়ান খান জয় এবং লেখক ভট্টাচার্য নতুন কমিটি গঠনের ঘোষণা দিলে ইডেন কলেজে বিতর্কের মেঘ ঝুলতে থাকে। নতুন নেতাদের বিরুদ্ধে বিবাহিত ও বার্ধক্যের অভিযোগ আনা হলেও ছাত্রলীগের নেতৃত্ব অভিযোগের তদন্তে কোনো ব্যবস্থা নেয়নি।
মূল অভিযোগ
২০২১ সালের আগস্টে, বাংলাদেশ ছাত্রলীগের ইডেন মহিলা কলেজ শাখার সভাপতি তামান্না জেসমিন রিভার একটি অডিও ক্লিপ স্থানীয় মিডিয়াতে প্রচার করা হয়েছিল যেখানে তিনি ছাত্রদের শ্বাসরোধ করে হত্যা এবং তাদের দেহ টুকরো টুকরো করার হুমকি দিতে দেখা গেছে।
তাকে বলতে পাওয়া গেল,"আপনি বাড়াবাড়ি করছেন। আমি তোমার শরীরকে দুই টুকরো করে ফেলব। তাহলে কি, আপনি আইনের ছাত্র? আপনার ক্ষমতার উৎস কি? আপনি বৈধভাবে আমার রাজনৈতিক কক্ষে থাকবেন কিনা তা আপনার ব্যাপার। আপনাকে বৈধভাবে আসন বরাদ্দ করা হয়েছে এবং তাতে কিছু যায় আসে না। আমি যদি তোমাকে সিট না দিই, তোমার বাপ কে তোমাকে ২০২ নং রুম থেকে দিবে। ম্যাডামরা দিবেন? তাদের কি সেই ক্ষমতা আছে?"পরে ঘটনার কথা স্বীকার করে ক্ষমা চান রিভা। যাইহোক, মাসের শেষ সপ্তাহে, তিনি অডিও ক্লিপ ফাঁস করার জন্য ছাত্রদের নির্যাতন করেন এবং তাদের নগ্ন করে ভিডিও টেপ সোশ্যাল মিডিয়ায় ছড়িয়ে দেওয়ার হুমকি দেন। এতে কলেজে শিক্ষার্থীদের মধ্যে উত্তেজনা ছড়িয়ে পড়ে এবং সেপ্টেম্বরে বাংলাদেশ ছাত্রলীগের ইডেন কলেজ শাখার সহ-সভাপতি জান্নাতুল ফেরদৌসি ইডেন কলেজ ছাত্রলীগের সভাপতি ও মহাসচিবের বিরুদ্ধে একাধিক অভিযোগের বিষয়ে গণমাধ্যমের সঙ্গে কথা বলেন। এরপর কথা বলার অপরাধে ওই দুই সমর্থক তাকে জিম্মি করে কলেজের ভেতরে একটি কক্ষে মারধর করে। পরে কলেজে শিক্ষার্থীরা সংবাদ সম্মেলন করে ছাত্রলীগের নেতাদের বিরুদ্ধে গুরুতর অভিযোগ করেন।
ছাত্রীদের যৌন শোষণ
ছাত্রলীগের ইডেন কলেজ শাখা ছাত্রলীগের বিরুদ্ধে ছাত্রলীগের সিনিয়র নেতাসহ প্রভাবশালী ব্যক্তিদের সঙ্গে ব্ল্যাকমেইল করে তাদের চাপের মুখে তোলা ছবি তুলে ব্ল্যাকমেইল করার অভিযোগ রয়েছে। ইডেন কলেজ ছাত্রলীগের সাংগঠনিক সম্পাদক সামিয়া আক্তার বৈশাখী বলেন, ছাত্রাবাসের বৈধ শিক্ষার্থীরা রেজিস্ট্রেশন শিটে স্বাক্ষর করলে ছাত্রলীগ সভাপতির অনুসারীরা তাদের ছবি তোলেন। পরে, তারা 'সুন্দর' বাছাই করে তাদের রুমে নিয়ে যায় এবং তাদের অবৈধ কার্যকলাপ করার হুমকি দেয়। তারা এই অসহায় মেয়েদের ব্যবহার করে 'ব্যবসা' করতে চায়।"
ছাত্রদের যা ইচ্ছা তাই করতে বাধ্য করার জন্য ছাত্রলীগের নেতৃত্ব মেয়েদের 'আপত্তিকর' ভিডিও ধারণ করে এবং প্রকাশ্যে দেওয়ার হুমকি দেয়। ইডেন কলেজের অনার্সের ছাত্রী নুসরাত কেয়া বলেন, "তারা শিক্ষার্থীদের আপত্তিকর ভিডিও ধারণ করে এবং তাদের আসন না ছাড়লে এই ভিডিওগুলি প্রকাশ্যে করার হুমকি দেয়।"
ডেইলি স্টারের সম্পাদকমণ্ডলীর সদস্য শুভ্রভা তাসনিম ছাত্রীদের যৌন শোষণের অভিযোগকে ‘খুবই গুরুতর’ বলে অভিহিত করেছেন ছাত্রলীগের সহকর্মীরা। নেতৃস্থানীয় নারী অধিকার কর্মীরা জোরপূর্বক যৌনতার অভিযোগের নিরপেক্ষ তদন্ত দাবি করেছেন এবং এ ধরনের অপরাধে জড়িতদের দৃষ্টান্তমূলক শাস্তি দাবি করেছেন।
আসন বাণিজ্য
ইডেন কলেজে ছাত্র-ছাত্রীর সংখ্যার তুলনায় সীমিত সংখ্যক ছাত্রাবাস রয়েছে। ছাত্রলীগ নেতারা প্রায় সব আসন দখল করে টাকার বিনিময়ে বাণিজ্য করে। তাদের বিরুদ্ধে সিট বরাদ্দের জন্য ছাত্রদের কাছ থেকে থেকে  এবং প্রতি মাসে  থেকে  নেওয়ার অভিযোগ রয়েছে। একটি অনুমান অনুসারে, তারা প্রতি মাসে প্রায় 3000 আসনের বিপরীতে  (USD 1.3 মিলিয়ন) উপার্জন করে।
ছাত্রলীগ নেতৃত্বের বিরুদ্ধে ইডেন কলেজের হল ও ক্যান্টিন থেকে শুরু করে ইন্টারনেট সেবা প্রদানকারী প্রতিষ্ঠানের প্রায় প্রতিটি সেবা থেকে চাঁদাবাজির চক্র চালানোর অভিযোগ রয়েছে।
নির্যাতন
কলেজের ছাত্রদের মতে, ভিন্নমত পোষণকারী ছাত্র, ছাত্ররা যারা রাজনৈতিক কর্মসূচিতে যোগ দেয় না এবং ছাত্রাবাসের বাসিন্দারা যারা মাসিক 'প্রটেকশন মানি' দিতে ব্যর্থ হয় তাদের উপর নির্যাতন করা হয়। আগস্টে গণমাধ্যমে প্রচারিত একটি অডিও ক্লিপে ছাত্রলীগের সভাপতিকে তার নির্দেশ না শোনার জন্য ছাত্রদের দুই টুকরো করে ছিঁড়ে ফেলার হুমকি এবং নির্যাতন করতে দেখা যায়। আগস্টের শেষ দিকে দুই শিক্ষার্থীকে ছয় ঘণ্টা আটকে রেখে নির্যাতন করা হয়।
প্রশাসনিক অকার্যকরতা
আনুষ্ঠানিকভাবে অভিযোগ উত্থাপন ও গণমাধ্যমে প্রচারের আগে এবং পরে কলেজ প্রশাসনকে অনেকাংশে অকার্যকর বলে মনে করা হয়। ২০২২ সালের সেপ্টেম্বর পর্যন্ত, কলেজ কর্তৃপক্ষ অভিযুক্ত অপরাধের কোনো তদন্ত শুরু করেনি। বরং কলেজের অধ্যক্ষ সুপ্রিয়া ভট্টাচার্য ক্যাম্পাসে ছাত্রলীগের প্রভাব অস্বীকার করেন। তিনি দাবি করেন, অন্যায়ের অভিযোগ 'বানানের জন্য' করা হয়েছে।
বাংলাদেশে শিক্ষা প্রতিষ্ঠানের গুরুত্বপূর্ণ পদে রাজনৈতিকভাবে অনুগত শিক্ষক নিয়োগের সমস্যা রয়েছে। দ্য ডেইলি স্টারের এক অনুসন্ধানে দেখা গেছে, পাবলিক বিশ্ববিদ্যালয়ের উপাচার্যদের ৮০ শতাংশেরও বেশি আওয়ামী লীগপন্থী শিক্ষক প্যানেলে পদে অধিষ্ঠিত। অন্যরাও ক্ষমতাসীন দলের প্রতি অত্যন্ত অনুগত।
প্রতিক্রিয়া
বাংলাদেশ ছাত্রলীগের নেতৃত্ব ও সরকারের নিষ্ক্রিয়তার সমালোচনা করেছেন দেশের শীর্ষস্থানীয় নারী নেত্রীরা। তারা এই জঘন্য কাজের সাথে জড়িতদের দৃষ্টান্তমূলক শাস্তির দাবি জানান। নারী-অধিকারের একটি নেতৃস্থানীয় সংগঠন নারিপোখো বলেছেন, "এমন অভিযোগ রয়েছে যে কলেজ কর্তৃপক্ষ অভিযুক্ত নেতাদের বিরুদ্ধে ব্যবস্থা নেয়নি, বরং ভিকটিমদের তাদের বাড়িতে পাঠায়" এবং "শাসক দলের ছাত্র সংগঠন বছরের পর বছর ধরে এই ধরনের নিপীড়ন চালিয়ে আসছে"।
কিংশুক দেবনাথ
কিংশুক দেবনাথ (জন্ম: ৮ই মে ১৯৮৫) একজন ভারতীয় পেশাদার ফুটবলার। উনি মোহনবাগানে রক্ষণভাগে খেলেন।
ইডেন কলেজ কেলেঙ্কারি
প্রতিক্রিয়া
লেখক ও নৃতাত্ত্বিক রাহনুমা আহমেদ সহ ছাত্রীদের যৌনতার জন্য বাধ্য করার অভিযোগকে দলের পুরুষ নেতা এবং উচ্চপদস্থ ব্যক্তিদের কাছে আতঙ্কজনক বলে মনে করেন এবং বলেন, "আমি মনে করি কলেজ প্রশাসনেরও তদন্ত হওয়া উচিত।"
সোনপুর রেলওয়ে বিভাগ
সোনপুর রেলওয়ে বিভাগ ভারতীয় রেলওয়ের পূর্ব মধ্য রেলওয়ে অঞ্চলের অধীনে থাকা পাঁচটি রেলওয়ে বিভাগের একটি।
ইতিহাস
সোনপুর বিভাগটি ২১ অক্টোবর ১৯৭৮ সালে উত্তর পূর্ব রেলওয়ে অঞ্চলে প্রতিষ্ঠিত হয়েছিল। ইসিআর জোন সেপ্টেম্বর ১৯৯৬ সালে অস্তিত্ব লাভ করে। গড়হারা ইয়ার্ড এবং দিনকর গ্রাম সিমারিয়া স্টেশন ১ জানুয়ারী ২০০৫-এ এই বিভাগে একীভূত হয়। ডিভিশনাল রেলওয়ে ম্যানেজার (ডিআরএম) হলেন নীলমণি এবং অতিরিক্ত ডিভিশনাল রেলওয়ে ম্যানেজার (এডিআরএম) হলেন পঙ্কজ কুমার সিনহা।
ভূগোল
এটি গঙ্গার উত্তর দিক এবং গন্ডক নদীর পশ্চিম দিক অনুসরণ করে।
ডিভিশনের রুট ৪৯৫.৩৬১ কিমি, সবই BG-তে। এই বিভাগটি বিহারের 8টি জেলার মধ্য দিয়ে অতিক্রম করেছে: সরণ, বৈশালী, মুজাফফরপুর, সমষ্টিপুর, বেগুসরাই, খাগরিয়া, ভাগলপুর এবং কাটিহার। এর সদর দপ্তর ভারতের বিহার রাজ্যের বিহারের হাজিপুরে অবস্থিত।
সোনপুর রেলওয়ে বিভাগ দানাপুর রেলওয়ে বিভাগ, মুঘলসরাই রেলওয়ে বিভাগ, ধানবাদ রেলওয়ে বিভাগ, এবং সমস্তিপুর রেলওয়ে বিভাগ হল হাজিপুরে সদর দফতর ইসিআর জোনের অধীনে অন্যান্য রেলওয়ে বিভাগ।
সোনপুর রেলওয়ে বিভাগ এলাকাটি গোল্ডিংগঞ্জ (GJH) থেকে পশ্চিমে সরানে শুরু হয়।
স্টেশন
তালিকায় সোনপুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
সো হ্যাপি ইট হার্টস (ব্রায়ান অ্যাডামসের গান)
"সো হ্যাপি ইট হার্টস" ব্রায়ান অ্যাডামসের রেকর্ড করা একটি গান। এটি সো হ্যাপি ইট হার্টস অ্যালবাম এর প্রধান একক হিসেবে ১১ অক্টোবর, ২০২১-এ প্রথম মুক্তি পায়।
পটভূমি
কোভিড-১৯ লকডাউনের প্রথম দিনগুলিতে, অ্যাডামস তার সোশ্যাল মিডিয়ার মাধ্যমে ঘোষণা করেছিলেন যে তিনি তার ১৫ তম অ্যালবামের জন্য নতুন গানে কাজ করছেন। গানটি কোভিড-১৯ মহামারীর সর্বোচ্চ পর্যায়ে, এমন একটি পরাবাস্তব সময়ের পরে স্বাভাবিক অবস্থায় ফিরে আসার কথা বলে।
মিউজিক ভিডিও
গান এবং ভিডিওটি সেই লোকেদের প্রতি শ্রদ্ধাঞ্জলি প্রদর্শন করে যারা কোভিড-১৯ মহামারী চলাকালীন দূরত্বের অভিজ্ঞতা অর্জন করেছিলেন। ভিডিওটি ভ্যানকুভারের দ্য ওয়ারহাউস স্টুডিও-তে তৈরি করা হয়েছে। অ্যাডামস-পরিচালিত ভিডিওটি, ১৯৬৬ সালের শেভ্রোলেট করভেয়ার কনভার্টিবল -এ শ্যুট করা হয়েছে, এতে অ্যাডামসের ৯৩ বছর বয়সী মা জেন ক্লার্কও রয়েছে।
নাসের হেজাজি
নাসের হেজাজি (১৪ ডিসেম্বর ১৯৪৯–২৩ মে ২০১১ ) একজন ইরানী পেশাদার ফুটবলার। পরবর্তীতে বিভিন্ন দেশের কোচ হিসেবে দায়িত্ব পালন করেন।
আন্তর্জাতিক ফুটবল
হেজাজি টিম মেলি দলে যোগ দেন, এবং ১৯৬৮ সালের এশিয়া কাপ বিজয়ী দলের সদস্য ছিলেন। পরের দুই বার অর্থাৎ ১৯৭২ ও ১৯৭৬ সালের এশিয়া কাপ বিজয়ী দলেও তিনি ছিলেন। ১৯৭২ সালের মিউনিখ অলিম্পিক গেমসে তিনি ইরানের জাতীয় দলের হয়ে খেলেন। ১৯৭৮ সালে আর্জেন্টিনাতে অনুষ্ঠিত বিশ্বকাপ ফুটবলেও তিনি ইরান জাতীয় দলের হয়ে অংশগ্রহণ করেন।
আব্দুল জলিল
মোহাম্মদ আব্দুল জলিল (২১ জানুয়ারি ১৯৩৯ - ৬ মার্চ ২০১৩ ) ছিলেন একজন বাংলাদেশী রাজনীতিবিদ এবং বিশিষ্ট ব্যবসায়ী। তিনি বাংলাদেশ সরকারের প্রাক্তন বাণিজ্যমন্ত্রী, বাংলাদেশ আওয়ামী লীগের প্রাক্তন সাধারণ সম্পাদক। এছাড়াও ছিলেন বিরোধীদলীয় চিফ হুইপ। মৃত্যুর আগ পর্যন্ত তিনি বাংলাদেশ আওয়ামী লীগের উপদেষ্টা পরিষদের সদস্য ছিলেন। ২০০৮ সালের জাতীয় সংসদ নির্বাচনে তিনি নওগাঁ-৫ আসন থেকে বিজয়ী হন। ১৯৯৬-২০০১ আওয়ামী লীগ শাসনামলে তিনি কয়েক বছর সরকারের বাণিজ্যমন্ত্রীর দায়িত্ব পালন করেছেন।
ব্যক্তিগত জীবন জীবন ও শিক্ষা
আব্দুল জলিল ১৯৩৯ সালের ২১ জানুয়ারি জন্মগ্রহণ করেন নওগাঁ জেলার সদর উপজেলার চকপ্রাণ গ্রামে। তার বাবার নাম ফয়েজউদ্দিন আহমেদ এবং মাতার নাম জারিনা ফায়েজ। বাবা ফয়েজউদ্দিন আহমেদ ছিলেন ব্যবসায়ী। স্থানীয় একটি প্রাথমিক বিদ্যালয়ে তার শিক্ষা জীবনের শুরু। স্থানীয় শিক্ষা প্রতিষ্ঠানগুলোতেই তিনি মাধ্যমিক শিক্ষা সম্পন্ন করেন। তিনি নওগাঁ কে. ডি. সরকারী উচ্চ বিদ্যালয়ে ভর্তি হন। ১৯৫৭ সালে ম্যাট্রিকুলেশন পাশ করেন। সেখানে পড়াশুনা শেষে ভর্তি হন রাজশাহী কলেজে। সেখানে তিনি উচ্চ মাধ্যমিক পড়াশোনা সম্পন্ন করেন। ১৯৬০ সালে আব্দুল জলিল ঢাকা বিশ্ববিদ্যালয়ে ভর্তি হন। এরপর ১৯৬৩ সালে তিনি রাষ্ট্রবিজ্ঞানে স্নাতক (সম্মান) সম্পন্ন করেন এবং ১৯৬৪ সালে স্নাতকোত্তর সম্পন্ন করেন। এরপর তিনি আইন বিষয়ে পড়াশুনা করার জন্য লন্ডনে যান। কিন্তু, পড়াশুনা শেষ না করেই ১৯৬৯ সালে তাকে দেশে ফিরে আসতে হয়।
মুক্তিযুদ্ধে অবদান
দেশে যখন স্বাধীনতার সংগ্রাম জোরদার হতে থাকে তখন আব্দুল জলিল লন্ডনে ছিলেন। ১৯৬৯ সালে আইয়ুব বিরোধী আন্দোলনের সময় তিনি থেকে দেশে ফিরে আসেন। সে সময় তিনি লন্ডনের লিঁঙ্কনস ইন-এ আইন বিষয়ে পড়াশুনা করছিলেন। আব্দুল জলিল সক্রিয়ভাবে মুক্তিযুদ্ধে অংশগ্রহণ করেন। ১৯৭১ সালের মার্চে বঙ্গবন্ধু মুক্তিযুদ্ধের ডাক দিলে তিনি নওগাঁ তথা উত্তরাঞ্চলের মুক্তিযোদ্ধাদের একীভূত করতে শুরু করেন। মুক্তিযুদ্ধ শুরুর প্রথম দিকে আব্দুল জলিল নওগাঁ থেকে ৭৪ জন মুক্তিযোদ্ধা ও তার দলবল নিয়ে সীমান্ত অতিক্রম করে ভারতে চলে যান এবং বালুরঘাটে আত্রাই নদীর পূর্বতীরে শ্মশানকালী মন্দিরের পার্শ্বে একটি গৃহে অবস্থান গ্রহণ করেন। সেখান থেকে বাঙ্গালীপুর, মধুপুর, কামাড়পাড়া, প্যারিলাসহ ভারতের সীমান্তবর্তী এলাকায় বেশ কয়েকটি ট্রেনিং ক্যাম্প পরিচালনা করেন। ঐসব ক্যাম্প থেকে হায়ার ট্রেনিং এর জন্য মুক্তিযোদ্ধাদের শিলিগুড়ির পানিঘাটায় পাঠিয়ে দেওয়ার বিশাল দায়িত্ব গ্রহণ করেন তিনি। নওগাঁ, জয়পুরহাট, দিনাজপুর, বগুড়া, সিরাজগঞ্জ ও পাবনার অধিকাংশ মুক্তিযোদ্ধা আব্দুল জলিলের তত্ত্বাবধানে পরিচালিত এসব ক্যাম্পে প্রশিক্ষণ গ্রহণ করে মুক্তিযুদ্ধে অংশগ্রহণ করে। যুদ্ধের পর বঙ্গবন্ধু শেখ মুজিবুর রহমান তাকে উত্তরাঞ্চলের জেনারেল হিসাবে অ্যাখ্যায়িত করেন। নওগাঁ শহরের উত্তর-পশ্চিম পার্শ্বে আব্দুল জলিল চত্বরে তার প্রচেষ্টার নির্মিত হয় বিজয় মুক্তিযুদ্ধ স্মৃতিস্তম্ভ। ৭১ ফুট উঁচু এই স্মৃতিস্তম্ভ ১৯৭১-এর স্মৃতি বহন করে।
রাজনৈতিক জীবন
তার রাজনৈতিক জীবন শুরু হয় ১৯৫০-এর দশকের শেষ ভাগে। ছাত্রজীবনেই তিনি তৎকালীন বিভিন্ন আন্দোলন অংশগ্রহণ করতে শুরু করেন। তিনি ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর। তার অন্যতম পরিচয় ছিল ‘নওগাঁর জলিল’ হিসাবে। আব্দুল জলিল ১৯৭১ সালে মুক্তিযুদ্ধের সময় ৭ নং সেক্টরের প্রধান সংগঠক ও যোদ্ধা ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-৮ আসন থেকে সংসদ সদস্য নির্বাচিত হন। ১৯৭৫ সালের ২৫ জানুয়ারি, বাকশাল গঠিত হলে তাকে নওগাঁর গভর্নরের দায়িত্ব দেওয়া হয়। ১৯৭৫ সালের ১৫ আগস্ট, বঙ্গবন্ধুর হত্যাকান্ডের পর তাকে গ্রেফতার করা হয়। ৪ বছর পর ১৯৭৯ সালে তিনি মুক্তিলাভ করেন। ১৯৮১ সালে তাকে আওয়ামী লীগের আন্তর্জাতিক বিষয়ক সম্পাদক করা হয়। ১৯৮২ সালে সামরিক শ্বাসন জারি করা হলে তাকে পুনরায় গ্রেফতার করা হয়। ১৯৮৩ সালে তাকে আওয়ামী লীগের যুগ্ন সাধরন সম্পাদকের দায়িত্ব দেওয়া হয়। ১৯৮৪ এবং ১৯৮৮ সালে তিনি পরপর দু’বার নওগাঁ পৌরসভার চেয়ারম্যান নির্বাচিত হন। ১৯৮৬ সালে তিনি দ্বিতীয়বারের মত নওগাঁ সদর আসন থেকে সংসদ সদস্য নির্বাচিত হন এবং সংসদে বিরোধীদলীয় চিফ হুইপের দায়িত্ব পালন করেন। ১৯৮০’র দশকে তিনি স্বৈরাচার বিরোধী আন্দোলনে গুরুত্বপূর্ণ ভূমিকা পালন করেন। সে সময় থেকেই বিবিসি রেডিও এবং ভয়েজ অব আমেরিকায় নিয়মিতভাবে আওয়ামী লীগের মুখপাত্র হিসেবে তার কণ্ঠস্বর শোনা যেত।